Έχω σχεδόν έξι χρόνια να δω τον σύζυγό μου, μέιστερ.
Πρέπει να ξέρω.
Θα ζήσει;
Οδήγησε τους ναύτες του σε ενέδρα.
Ένα πλοίο που έμοιαζε εγκαταλελειμμένο.
Στη μάχη, το στιλέτο ενός κουρσάρου έσκισε τον λαιμό του.
Έπεσε στη θάλασσα.
Το τραύμα ήταν σοβαρό. Έχασε πολύ αίμα.
Μα η μεγαλύτερη ανησυχία είναι ο πυρετός που ακολούθησε.
Ο μέιστερ του πλοίου είπε ότι καίγεται από μέσα.
-Τα κοράκια έρχονται από… -Το Ίβενφολ, πριγκίπισσα.
Άρα φτάνουν σε τρεις μέρες.
Ετοιμαστείτε να τον παραλάβετε, μέιστερ Κέλβιν.
Το Θαλάσσιο Φίδι είναι δυνατό.
Αναμφίβολα.
Μα έχω δει τον πυρετό του αίματος να νικά άντρες με τα μισά του χρόνια.
Δεν θ' ανεχτώ λόγια κοράκων στο σπίτι μου, Βέιμοντ.
Αγαπώ τον αδερφό μου.
Μα πρέπει να είμαστε ειλικρινείς.
Μπορεί να φτάσει νεκρός. Ποιος θα πάρει τον θρόνο του Ντρίφτγουντ;
Η γιαγιά μου νιώθει πολύ άνετα εδώ.
Προεδρεύει μόνο εν απουσία του συζύγου της.
Μετά τον θάνατό του, η έδρα κληρονομείται.
Στον Λουσέρις Βελάριον, όπως επιθυμεί ο σύζυγός μου.
Εγώ είμαι το ίδιο του το αίμα,
ο στενότερος συγγενής που του απομένει.
Πρόσεχε, αδερφέ. Τα λόγια σου μπορεί να εκληφθούν ως προδοσία.
Λέω την αλήθεια, Ρέινις.
Και το ξέρεις.
Το ζήτημα έχει διευθετηθεί.
Από κάποιον του οποίου η φιλοδοξία μάς έφερε τη μία συμφορά μετά την άλλη.
Ο αδερφός μου ενδιαφέρεται μόνο για τα βιβλία ιστορίας.
Και ο οίκος των Βελάριον; Θα σβήσει;
Θα παραγκωνιστεί από τα κουτάβια του οίκου Στρονγκ;
Το Ντρίφτμαρκ μού ανήκει δικαιωματικά.
Αν και θα ήθελα τη στήριξή σου, δεν τη χρειάζομαι.
Άλλαξαν τα πράγματα.
Το στέμμα έχει λόγο να πάρει το μέρος μου.
Ο ξάδερφός μου, ο βασιλιάς, θα σου έκοβε τη γλώσσα γι' αυτό.
Μα δεν κάθεται πλέον βασιλιάς στον Σιδερένιο Θρόνο, καλή μου αδερφή.
Βασίλισσα κάθεται.
Η Σάιραξ γέννησε ξανά.
Τρία αβγά.
Φροντίστε να μπουν στο εκκολαπτήριο.
Αμέσως, πρίγκιπά μου.
Ο μέιστερ έφερε αυτό.
Μόλις έφτασε από τη λαίδη Μπέιλα στο Ντρίφτμαρκ.
Ο Κατακτητής και οι αδερφές του σάλπαραν. Με μεγάλο στρατό.
Και κατέφτασαν στον Μαυροπόταμο.
-Στο "τέλος"; -Την εκβολή.
Εκβολή. Έλα, Τζέις, το ήξερες αυτό.
-Έλα, Τζέις. -Αρκετά για σήμερα.
Όχι, θέλω να συνεχίσω.
Μέιστερ;
Ο Έγκον έδωσε διαταγή τα δέντρα να…
-σκοτωθούν. -Κοπούν.
Είναι συγγενική λέξη. Δεν θα μάθεις Υψηλά Βαλιριανά σε μια μέρα, Τζέις.
Ένας βασιλιάς πρέπει να τιμά τις παραδόσεις των προγόνων του.
Αν δεν σκοπεύεις να εκθρονίσεις τη μητέρα σου,
έχεις πολύ χρόνο για μελέτη.
Αφήστε μας μόνους.
Τζόφρι; Έλα.
Σκοπεύει ν' αμφισβητήσει τη νομιμότητα του Λουκ.
Κατ' επέκταση του Τζέις, και κατ' επέκταση το δικαίωμά μου στον θρόνο.
Ο Βέιμοντ νοιάζεται μόνο για το Ντρίφτμαρκ και τον οίκο των Βελάριον.
Όχι για την πολιτική.
Συμμάχησε ήδη με τον Ότο Χαϊτάουερ;
Αυτό φοβάμαι.
Η Ρέινις πήγε στην αυλή. Αποκλείεται να σκοπεύει να τον στηρίξει.
Όχι. Ό,τι διαφωνίες κι αν είχαμε, δεν είναι σκληρή.
-Ούτε χαζή για να το κάνει. -Διαφωνίες;
Πιστεύει ότι σκοτώσαμε τον γιο της για να παντρευτούμε.
Ναι. Αλλά πήρε την Μπέιλα υπό την προστασία της.
Ναι, τη μνήμη της Λέινα τιμά. Εμάς δεν μας αγαπά.
Τόσο πολύ επεκτάθηκε το δηλητήριο της οχιάς;
Αυτές οι οχιές κυβερνούν στο όνομα του πατέρα μου.
Κι ο πατέρας μου…
Τι επιλογή έχω;
Στο Κινγκς Λάντινγκ, λοιπόν.
Χαίρε, Ρεϊνίρα του οίκου Ταργκάριεν,
πριγκίπισσα του Ντράγκονστοουν και διάδοχε του θρόνου,
και βασιλικέ σύζυγε, πρίγκιπα Ντέιμον Ταργκάριεν.
Καλώς ήρθατε, πριγκίπισσα.
Άρχοντα Κάσγουελ.
Θα έλεγα ότι χαίρομαι που γύρισα σπίτι, μα μετά βίας το αναγνωρίζω.
Συνεχίζουμε ν' απολαμβάνουμε βελτιωμένους τελωνειακούς δασμούς
μετά την αποίκιση των Στέπστοουνς,
και ο βαθμός στον οποίο τους εκμεταλλευόμαστε
εξαρτάται από τις αποδείξεις των λιμεναρχών.
Από τις οποίες…
οι σέπτον ζήτησαν τα μισά για μια μπρούτζινη προτομή
που επιθυμούν να παραγγείλουν για τη Γιορτή της Μητέρας,
το οποίο δεν θα σύστηνα…
Ευχαριστούμε για τη διεξοδική αναφορά, άρχοντα Μπίσμπουρι.
Σας υπενθυμίζω…
Ήρθαν οι καλεσμένοι σας, μεγαλειοτάτη.
Υποθέτω ότι τους υποδεχτήκατε όπως αρμόζει στη θέση τους.
Όπως διατάξατε, Άρχοντα Χέρι.
Απ' ό,τι κατάλαβα,
ο άρχοντας Κόρλις επιθυμούσε ο εγγονός του, Λουσέρις,
να τον διαδεχθεί ως Άρχοντα των Παλιρροιών.
Ο μικρός μεγάλωσε μακριά από το Ντρίφτμαρκ.
Μπορεί να ιππεύσει δράκο, μα να διοικήσει στόλο;
Η ικανότητα δεν αλλάζει το δικαίωμά του.
Το Θαλάσσιο Φίδι δεν τον κατονόμασε ποτέ ως διάδοχο, αν φτάσουμε εκεί.
Το στέμμα πρέπει να επιλέξει το καλύτερο για το βασίλειο.
Είναι ο γιος του Λέινορ. Τι λόγος μπορεί να υπάρχει…
Αναρωτιέμαι, άρχοντα Μπίσμπουρι.
Αναρωτιέμαι.
Θ' ακούσουμε το αίτημα της Ρεϊνίρα και των άλλων διεκδικητών
-αύριο. -Διεκδικητών;
Με συγχωρείτε, άρχοντές μου. Πρέπει να υποδεχτώ τους καλεσμένους μας.
Να επιβάλουμε φόρο στην πώληση μαλλιού;
Μεγαλειοτάτη.
Προέκυψε ένα ζήτημα που απαιτεί την προσοχή σας.
Ό,τι κι αν είναι, σερ Άρικ, πρέπει να περιμένει.
Έρικ, μεγαλειοτάτη.
Φυσικά. Συγγνώμη, σερ.
Προέκυψε μια ευαίσθητη κατάσταση στα διαμερίσματα του πρίγκιπα.
Πατέρα;
Ποιος είναι εκεί;
Πατέρα.
Εγώ είμαι, βασιλιά μου.
Η Ρεϊνίρα.
Ήρθα με τον Ντέιμον.
Αχ, Ντέιμον.
Ντέιμον.
Βοήθα με να σηκωθώ.
Πάει καιρός.
Το Θαλάσσιο Φίδι τραυματίστηκε βαριά σε μια μάχη στα Στέπστοουνς.
Τι; Μα κέρδισες αυτόν τον πόλεμο πριν από χρόνια.
Όχι.
Η Τριαρχία ανέκαμψε.
Είναι νέος πόλεμος.
Και υπάρχει αίτημα ν' αποφασιστεί η διαδοχή του Ντρίφτμαρκ
και ο διάδοχος του θρόνου του.
Αίτημα;
Η Άλισεντ και ο Ότο τ' ανέλαβαν αυτά.
Όχι, αδερφέ, άκουσέ με.
Πρέπει να δηλώσεις τη θέση σου για να γίνει ο Λουσέρις…
διάδοχος του Κόρλις Βελάριον.
Έπαθε κάτι ο άρχοντας Κόρλις;
Πατέρα, θέλουμε να σου συστήσουμε κάποιον.
Ντέιμον.
Αδερφέ.
Ποιος είναι αυτός;
Πατέρα…
αυτός είναι ο Έγκον.
Έγκον.
Κι αυτός είναι ο Βισέρις.
Βισέρις.
Αυτό είναι όνομα για βασιλιά.
Συγγνώμη.
Σας παρακαλώ.
Το τσάι μου.
-Το τσάι μου. -Ποιο τσάι; Αυτό;
Ναι.
Την έφερα εδώ αμέσως.
Δεν έχει δει κανέναν άλλο.
Έλα εδώ, καλή μου.
Πες μου τ' όνομά σου.
Νταϊάνα, μεγαλειοτάτη.
Ευχαριστώ.
Νταϊάνα.
Τι όμορφο όνομα.
Απ' ό,τι κατάλαβα, είχες μπελάδες.
Πήγαινα στον πρίγκιπα το κρασί του, το έβαλα στο τραπέζι του,
κι όταν γύρισα…
Δεν τον είδα.
Του ζήτησα να σταματήσει, μεγαλειοτάτη. Αλήθεια, του το ζήτησα.
Πρέπει να με πιστέψετε.
Ευχαριστώ που μου το είπες, Νταϊάνα.
Ξέρω ότι δεν έφταιγες εσύ.
Σε πιστεύω.
Αλήθεια;
Ναι.
Αλλά αυτό που μ' ανησυχεί…
είναι τι θα πιστέψουν οι άλλοι.
Ήσουν μόνη με τον πρίγκιπα;
Ναι. Δεν…
Και κανείς άλλος δεν είδε τι συνέβη.
-Αν το μάθαινε κανείς άλλος… -Δεν το είπα σε κανέναν.
Το είπες στον σερ Έρικ, στην Τάλια, και τώρα σ' εμένα.
Αν και πιστεύω ότι δεν φταις εσύ, οι άλλοι μπορεί να μη σε πιστέψουν.
Μπορεί να νομίζουν ότι προσπαθούσες να σπιλώσεις τον πρίγκιπα ή…
ότι εσύ τον προκάλεσες.
Και ξέρεις τι παθαίνουν αυτά τα κορίτσια.
Δεν θα πω λέξη σε κανέναν, μεγαλειοτάτη.
Ορκίζομαι στη ζωή μου.
Το ξέρω.
Για τον κόπο σου.
Το τσάι, μεγαλειοτάτη.
Καλύτερα να είμαστε σίγουροι.
Σήκω.
Έγκον!
Σήκω!
Μητέρα.
-Τι έγινε; -"Τι έγινε;"
"Τι έγινε;" Αυτό έχεις να πεις;
Συνέβη κάτι;
Η Νταϊάνα.
Η υπηρέτρια.
Για όνομα του Θεού.
Το κορίτσι που έτρεξε να σου ξεφύγει.
Μια αθώα πλάκα ήταν.
Δεν χρειαζόταν να ταραχτεί.
Σκέψου την ντροπή της συζύγου σου. Ή τη δική μου.
Πώς μπορείς να φέρεσαι έτσι, ειδικά μια τέτοια μέρα;
Γιατί; Τι είναι σήμερα;
Δεν είσαι γιος μου εσύ.
Δεν το επιδίωξα εγώ.
Έκανα ό,τι μου ζήτησες, και προσπαθώ τόσο…
Προσπαθώ τόσο σκληρά, μα ποτέ δεν αρκεί για σένα ή τον πατέρα.
Είδες την Νταϊάνα; Πρέπει να ντύσει τα παιδιά.
Μοιάζει άλλος άνθρωπος.
Πρέπει να συμβουλευτούμε και τον μέιστερ Τζεράρντις.
Ίσως θα πρότεινε μια άλλη…
Πριγκίπισσα Ρεϊνίρα. Και πρίγκιπα Ντέιμον.
Καιρό έχετε να μας επισκεφτείτε.
Όντως, μεγαλειοτάτη.
Αν και όχι τόσο που ν' αξίζει υποδοχή.
Σίγουρα η βασίλισσα έχει δουλειές, αγάπη μου.
Τι ξέρουμε εμείς από διακυβέρνηση;
Δεν κυβερνώ εγώ, όπως ξέρετε.
Με τον πατέρα μου εκπροσωπούμε τη σοφία του βασιλιά.
Πώς ακριβώς εκφράζεται αυτή η σοφία;
Με ματιές κι αγκομαχητά;
Θα εκπλαγώ αν θυμάται τ' όνομά του…
Η κατάσταση του βασιλιά Βισέρις επιδεινώθηκε από τότε που τον είδατε.
Του προκαλεί σημαντικό πόνο. Με συμβουλή των μέιστερ…
Των μέιστερ. Φυσικά. Αυτοί τον κρατούν…
θολωμένο με γάλα παπαρούνας ενώ οι Χαϊτάουερ κάθονται στον θρόνο.
Ρεϊνίρα, αν τον έβλεπες χωρίς αυτό, να τον τυφλώνει ο πόνος…
Άλισεντ, δεν έχω αμφιβολία ότι ήταν μια πράξη αγνού ελέους, μα πες μου,
για τον πόνο του, συνέστησαν οι μέιστερ
την αφαίρεση του οικοσήμου μας
και την εγκατάσταση στη θέση του αγαλμάτων και αστεριών;
Τα εμβλήματα των Επτά μάς καθοδηγούν σ' ένα αβέβαιο μονοπάτι,
-μας θυμίζουν μια υψηλότερη αρχή. -Και αύριο,
ποια αρχή θα κρίνει το δικαίωμα του γιου μου στην κληρονομιά του;
Η δική μου. Και του Χεριού.
Μα ο Πατέρας είναι δίκαιος και με διατάζει
να ξεχάσω τις κατηγορίες που εκτοξεύσατε εδώ μέσα.
Μικρότερο απ' ό,τι θυμάμαι.
Είναι ακριβώς ίδιο. Λουκ, έλα.
Είδες; Σου είπα ότι θα ήταν εδώ.
Νόμιζες ότι μπορούσες να κουνήσεις το απελατίκι του Κρίστον.
Και παραλίγο ν' αποκεφαλιστείς.
-Τι έγινε; -Όλοι μάς κοιτάνε.
Κανείς δεν θα μ' αμφισβητούσε ως διάδοχο του Ντρίφτμαρκ…
αν…
Αν έμοιαζα πιο πολύ στον Λέινορ Βελάριον παρά στον Χάργουιν Στρονγκ.
Δεν έχει σημασία τι νομίζουν.
Μπράβο, πρίγκιπά μου. Θα κερδίζεις αγώνες στο άψε σβήσε.
Χέστηκα για τους αγώνες.
Ανιψιοί.
Ήρθατε για προπόνηση;
Ανοίξτε τις πύλες!
Ψυχραιμία, βασίλισσά μου.
Ό,τι κάνουμε το κάνουμε για το καλό του βασιλείου.
Ομολογώ ότι νιώθω μια ανησυχία γι' αυτό που επίκειται.
Μπορεί να ζήσει.
Μα πρέπει να είμαστε έτοιμοι αν πεθάνει.
Το βασίλειο απόλαυσε μακρά ειρήνη.
Το οφείλει στο έργο και του Τζεχέρις και του Βισέρις,
μα η απειλή του πολέμου καραδοκεί και μπορεί να φτάσει στις ακτές μας.
Όταν φτάσει, θέλεις ένα παιδί να διοικεί
τον μεγαλύτερο στόλο στο Γουέστερος;
Πρέπει, φυσικά,
να ενεργήσουμε προς το συμφέρον των υπηκόων μας.
Ο επόμενος Άρχοντας των Παλιρροιών θα σας οφείλει πολλά, μεγαλειοτάτη.
Όπως και το Ντρίφτμαρκ, με όλη του τη δύναμη.
Γιαγιά;
Ρέινα.
Η Μπέιλα είπε ότι θα ήσουν εδώ.
Τα πήγε καλά υπό την προστασία σου.
Τη μεγάλωσες αξιοθαύμαστα.
Με τιμάς, πριγκίπισσα.
Μπορώ να μιλήσω στην πριγκίπισσα ιδιαιτέρως, Ρέινα;
Πριγκίπισσα.
Αναρωτιόμουν πολλές ώρες με τι σκοπό ήρθες εδώ.
Αν θα ήσουν υπέρ ή κατά του αιτήματος του σερ Βέιμοντ.
Μα μετά κατάλαβα.
Σκοπεύεις να υποστηρίξεις τον εαυτό σου.
Δεν είναι δίκαιη διαδικασία, παγίδα είναι.
Την έστησαν η βασίλισσα και το Χέρι, για να κηρύξουν τον γιο μου νόθο.
Μα εσύ έκανες χειρότερα με τον Λέινορ.
Έτσι δεν είναι;
Αγαπούσα τον γιο σου.
Μπορεί να μην το πιστεύεις, μα είναι αλήθεια.
Δεν διέταξα τον θάνατό του.
Ούτε ήμουν συνεργός σ' αυτόν. Σου τ' ορκίζομαι.
Θα σου κάνω μια προσφορά.
Στήριξε τον Λουκ και ας μνηστεύσουμε τα παιδιά της Λέινα με τα δικά μου.
Η Μπέιλα θα γίνει βασίλισσα των Επτά Βασιλείων.
Και οι γιοι της διάδοχοι του θρόνου.
Η Ρέινα θα κυβερνήσει στο Ντρίφτμαρκ, και…
η έδρα θα περάσει στα παιδιά που θα κάνει με τον Λουσέρις.
Γενναιόδωρη προσφορά.
-Ή απεγνωσμένη. -Τι σημασία έχει;
Σ' αυτό έχεις δίκιο.
Δεν έχει σημασία.
Μπορείς να παζαρεύεις μαζί μου όσο θέλεις…
να φέρνεις μαζί σου την εγγονή μου για να με μαλακώσεις.
Μα αύριο οι Χαϊτάουερ θα καταφέρουν το πρώτο τους πλήγμα.
Θα σε γονατίσουν,
κι εγώ πρέπει να σταθώ μόνη.
Άλισεντ;
Άλισεντ…
Όχι, η Ρεϊνίρα είμαι, πατέρα.
Ρεϊνίρα.
Είναι αλήθεια;
Το Τραγούδι του Πάγου και της Φωτιάς είναι αληθινό;
Ναι.
Το Όνειρο του Έγκον…
Μου είπες πως…
ήταν καθήκον μας να κρατήσουμε το βασίλειο ενωμένο κατά του κοινού εχθρού.
Χρίζοντάς με διάδοχο, δίχασες το βασίλειο.
Νόμιζα ότι το ήθελα.
Μα είναι μεγάλο φορτίο.
Πολύ μεγάλο.
Ναι…
Μοναχοπαίδι μου.
Αν θέλεις να το κουβαλήσω, υπερασπίσου με.
Και τα παιδιά μου.
Πονάω.
Ήξερα…
Ήξερα ότι θα…
Ήξερα ότι…
Θέλω να δειπνήσω, Ότο.
Είναι πρωί, μεγαλειότατε.
Απόψε.
Όλη η οικογένειά μου είναι μαζεμένη στο Ρεντ Κιπ.
Θέλω να δειπνήσουμε μαζί.
Φέρε γάλα παπαρούνας.
Όχι.
Απλώς κανόνισε το δείπνο.
Αν και η αυλή ελπίζει
ο άρχοντας Κόρλις Βελάριον να επιβιώσει από τα τραύματά του,
συγκεντρωθήκαμε εδώ με το δυσάρεστο καθήκον
να διευθετήσουμε τη διαδοχή του Ντρίφτμαρκ.
Ως Χέρι, μιλώ με τη φωνή του βασιλιά σ' αυτό και σ' όλα τα άλλα ζητήματα.
Το στέμμα θ' ακούσει τα αιτήματα.
Σερ Βέιμοντ του οίκου Βελάριον.
Βασίλισσά μου.
Άρχοντα Χέρι.
Η ιστορία των ευγενών οίκων μας εκτείνεται πέρα από τα Επτά Βασίλεια,
ως την Παλιά Βαλίρια.
Όσο ο οίκος Ταργκάριεν κυβερνά τους ουρανούς,
ο οίκος Βελάριον κυβερνά τις θάλασσες.
Μετά την Καταστροφή, οι οίκοι μας έγιναν οι τελευταίοι του είδους τους.
Οι πρόγονοί μας ήρθαν σ' αυτήν τη νέα γη γνωρίζοντας ότι αν αποτύγχαναν,
θα έσβηναν οι γενιές και τ' όνομά τους.
Πέρασα ολόκληρη τη ζωή μου στο Ντρίφτμαρκ υπερασπιζόμενος την έδρα του αδερφού μου.
Είμαι ο στενότερος συγγενής του άρχοντα Κόρλις, το αίμα του.
Το γνήσιο, άμωμο αίμα του οίκου Βελάριον ρέει στις φλέβες μου.
Όπως και στων γιων μου, των απογόνων του Λέινορ Βελάριον.
Αν σας ενδιέφερε τόσο το αίμα του οίκου σας, σερ Βέιμοντ,
δεν θα τολμούσατε να παραγκωνίσετε τον νόμιμο διάδοχο.
Όχι, σας ενδιαφέρει μόνο ο εαυτός σας και η φιλοδοξία σας.
Θα έχετε την ευκαιρία να μιλήσετε, πριγκίπισσα Ρεϊνίρα.
Επιτρέψτε και στον σερ Βέιμοντ ν' ακουστεί.
Τι ξέρετε για το αίμα των Βελάριον, πριγκίπισσα;
Μπορώ να κόψω τις φλέβες μου και να σας το δείξω,
και πάλι δεν θα το αναγνωρίζατε.
Πρόκειται για το μέλλον και την επιβίωση του δικού μου οίκου, όχι του δικού σας.
Βασίλισσά μου, Άρχοντα Χέρι.
Είναι ζήτημα αίματος, όχι φιλοδοξίας.
Πάνω απ' όλα βάζω την επιβίωση του οίκου μου και της γενιάς μου.
Σας παρουσιάζομαι ταπεινά ως διάδοχος του αδερφού μου…
του Άρχοντα του Ντρίφτμαρκ και του Άρχοντα των Παλιρροιών.
Ευχαριστούμε, σερ Βέιμοντ.
Πριγκίπισσα Ρεϊνίρα, μπορείτε να μιλήσετε για τον γιο σας, Λουσέρις Βελάριον.
Αν πρέπει ν' απαντήσω σε αυτήν τη φάρσα,
θα θυμίσω στην αυλή ότι πριν από 20 χρόνια, σε αυτή…
Ο βασιλιάς Βισέρις του οίκου Ταργκάριεν, ο Πρώτος του Ονόματός του,
Βασιλιάς των Άνταλ και των Ρόιναρ και των Πρώτων Ανθρώπων,
Άρχοντας των Επτά Βασιλείων, και Προστάτης του Βασιλείου.
Θα καθίσω εγώ στον θρόνο σήμερα.
Μεγαλειότατε.
Είμαι καλά.
Σου είπα, είμαι καλά.
Έλα.
Σταθερά.
Οφείλω να ομολογήσω…
τη σύγχυσή μου.
Δεν καταλαβαίνω…
γιατί ακούγονται αιτήματα για διευθέτηση διαδοχής.
Η μόνη εδώ…
που μπορεί να μας διαφωτίσει για τις επιθυμίες του άρχοντα Κόρλις
είναι η πριγκίπισσα Ρέινις.
Όντως, μεγαλειότατε.
Η βούληση του συζύγου μου ήταν το Ντρίφτμαρκ να περάσει μέσω του Λέινορ…
στον γνήσιο γιο του, Λουσέρις Βελάριον.
Ποτέ δεν άλλαξε η γνώμη του, ούτε η στήριξή μου σε αυτόν.
Μάλιστα, η πριγκίπισσα Ρεϊνίρα μόλις με ενημέρωσε
ότι επιθυμεί να παντρέψει τον Τζέις και τον Λουκ
με τις εγγονές του άρχοντα Κόρλις, Μπέιλα και Ρέινα.
Μια πρόταση με την οποία συμφωνώ απολύτως.
Λοιπόν, το ζήτημα διευθετήθηκε.
Και πάλι.
Αναγνωρίζω εκ νέου…
τον πρίγκιπα Λουσέρις του οίκου Βελάριον ως διάδοχο του Ντρίφτμαρκ,
του θρόνου του Ντρίφτγουντ, και νέο Άρχοντα των Παλιρροιών.
Παραβιάζετε τον νόμο…
και αιώνες παράδοσης…
για να χρίσετε την κόρη σας διάδοχο.
Και τολμάτε να μου πείτε
ποιος αξίζει να κληρονομήσει το όνομα Βελάριον.
Όχι.
Δεν θα το επιτρέψω.
Δεν θα το επιτρέψεις;
Μην ξεχνιέσαι, Βέιμοντ.
Αυτός δεν είναι γνήσιος Βελάριον!
Και σίγουρα δεν είναι ανιψιός μου.
Πήγαινε στο δωμάτιό σου. Αρκετά είπατε.
Ο Λουσέρις είναι γνήσιος εγγονός μου.
Κι εσύ είσαι μόνο ο δεύτερος γιος του Ντρίφτμαρκ.
Μπορείτε να διοικείτε τον οίκο σας όπως επιθυμείτε.
Μα δεν θα αποφασίσετε το μέλλον του δικού μου.
Ο οίκος μου επιβίωσε από την Καταστροφή
κι από χίλιες δοκιμασίες.
Και μα τους θεούς…
δεν θα τον δω να σβήνει
γι' αυτόν τον…
Πες το.
Τα παιδιά της…
είναι μπάσταρδα!
Κι αυτή…
είναι πόρνη.
Θα…
σου κόψω τη γλώσσα γι' αυτό.
Ας κρατήσει τη γλώσσα του.
-Αφοπλίστε τον! -Δεν χρειάζεται.
-Καλέστε τους μέιστερ! -Πατέρα;
Σε παρακαλώ, αγάπη μου, πάρε κάτι για τον πόνο.
Δεν θα θολώσω τον νου μου.
Πρέπει να βάλω τα πράγματα στη θέση τους.
Η σορός θα είναι έτοιμη για την επιστροφή στο Ντρίφτμαρκ αύριο, λαίδη μου.
Αφήστε τις Σιωπηλές Αδελφές να κάνουν τη δουλειά τους.
Είναι γρουσουζιά να κοιτάτε τον θάνατο.
Ο Άγνωστος μ' έχει επισκεφθεί πολλές φορές, Μεγάλε Μέιστερ.
Σας διαβεβαιώνω,
δεν νοιάζεται αν τα μάτια μου είναι ανοιχτά ή κλειστά.
Δεν πίνετε αρκετά.
Εσείς πίνετε πιο πολύ από Θαλάσσιο Άρχοντα του Μπράβος.
Πίνω όσο πρέπει.
Ακόμα κι όταν η θηλιά είναι σφιχτή, θέλουν να περιμένουμε για πάντα.
Πόσο χαίρομαι…
που σας βλέπω όλους απόψε. Μαζί.
-Μια προσευχή πριν ξεκινήσουμε; -Ναι.
Είθε η Μητέρα να χαμογελάσει σ' αυτήν τη συγκέντρωση.
Είθε ο Σιδηρουργός να ενώσει τους δεσμούς που έχουν ραγίσει εδώ και καιρό.
Και είθε οι θεοί ν' αναπαύσουν τον Βέιμοντ Βελάριον.
Απόψε έχουμε λόγο να γιορτάσουμε.
Οι εγγονοί μου, Τζέις και Λουκ,
θα παντρευτούν τις ξαδέρφες τους, Μπέιλα και Ρέινα,
ενισχύοντας περαιτέρω τον δεσμό μεταξύ των οίκων μας.
Μια πρόποση στους νεαρούς πρίγκιπες και τις μνηστές τους.
Εις υγείαν.
Μπράβο, Τζέις, επιτέλους θα κοιμηθείς με γυναίκα.
Ας πιούμε και προς τιμήν του πρίγκιπα Λουσέρις,
του μέλλοντα Άρχοντα των Παλιρροιών.
Εις υγείαν.
Θα είσαι εξαιρετικός.
Ξέρεις πώς γίνεται, να υποθέσω.
Τουλάχιστον καταρχήν; Πού να βάλεις το πουλί σου και λοιπά.
Άσ' τον, ξάδερφε.
Κάνε τον γελωτοποιό αν θέλεις, μα πάψε μπροστά στη μνηστή μου.
Χαροποιεί την καρδιά μου…
μα και με γεμίζει με θλίψη…
να βλέπω αυτά τα πρόσωπα στο τραπέζι.
Τα πιο αγαπημένα μου πρόσωπα στον κόσμο…
που όμως αποξενώθηκαν τόσο τα τελευταία χρόνια.
Το δικό μου πρόσωπο…
δεν είναι πια όμορφο.
Αν ήταν κάποτε.
Μα απόψε…
θέλω να με δείτε όπως είμαι.
Όχι απλώς βασιλιάς…
μα πατέρας σας.
Αδερφός σου.
Σύζυγός σου.
Και παππούς σας.
Που, όπως φαίνεται, μπορεί
να μη βρίσκεται ανάμεσά σας για πολύ ακόμα.
Ας μην κρατάμε πια πικρία στις καρδιές μας.
Το στέμμα δεν μπορεί να μείνει δυνατό
αν ο Οίκος του Δράκου παραμείνει διχασμένος.
Βάλτε στην άκρη τα παράπονά σας.
Αν όχι για το στέμμα…
τότε γι' αυτόν εδώ τον γέρο…
που σας αγαπά όλους τόσο πολύ.
Θέλω να κάνω πρόποση για της μεγαλειοτάτη, τη βασίλισσα.
Αγαπώ τον πατέρα μου.
Μα ομολογώ ότι κανείς δεν στάθηκε…
πιο πιστά στο πλευρό του από τη σύζυγό του.
Τον φρόντισε με…
αδιάλειπτη αφοσίωση, αγάπη και τιμή.
Και γι' αυτό, της είμαι ευγνώμων.
Και της ζητώ συγγνώμη.
Η ευγένειά σου με συγκινεί βαθύτατα, πριγκίπισσα.
Είμαστε και οι δύο μητέρες…
κι αγαπάμε τα παιδιά μας.
Έχουμε πιο πολλά κοινά απ' όσα παραδεχόμαστε μερικές φορές.
Πίνω προς τιμή σου και προς τιμή του οίκου σου.
Θα γίνεις εξαίρετη βασίλισσα.
Λυπάμαι…
Λυπάμαι για την απογοήτευση που θα υποστείς σύντομα.
Μα αν θελήσεις να μάθεις
πώς είναι να ικανοποιείσαι, μπορείς απλώς να ζητήσεις…
Τζέις.
Στον πρίγκιπα Έγκον και τον πρίγκιπα Έιμοντ.
Έχουμε χρόνια να βρεθούμε,
μα έχω καλές αναμνήσεις από τα κοινά μας νιάτα.
Κι ως άντρες, ελπίζω να γίνουμε φίλοι και σύμμαχοι.
Σ' εσάς και την υγεία της οικογένειάς σας, θείοι μου.
Και σ' εσένα.
Προσοχή στο τέρας κάτω από τις σανίδες.
Μπράβο, αγόρι μου.
Εγώ θα ήθελα να κάνω πρόποση για την Μπέιλα και τη Ρέινα.
Θα παντρευτούν σύντομα.
Δεν είναι κι άσχημα. Κυρίως απλώς σε αγνοεί.
Εκτός από τις φορές που πίνει.
-Ωραία. -Ας ακούσουμε λίγη μουσική.
Με συγχωρείς.
Φρουροί.
Μια τελευταία πρόποση.
Στην υγειά των ανιψιών μου.
Τζέις…
Λουκ…
και Τζόφρι.
Ο καθένας τους όμορφος, σοφός…
δυνατός.
-Έιμοντ. -Ελάτε.
Ας πιούμε…
-προς τιμήν αυτών των Στρονγκ. -Σε προκαλώ να το ξαναπείς.
Γιατί; Φιλοφρόνηση ήταν.
Δεν θεωρείς τον εαυτό σου Στρονγκ;
-Τζέις! -Έγκον, αρκετά!
Γιατί λες τέτοιο πράγμα μπροστά τους;
Απλώς εξέφραζα πόσο περήφανος είμαι για την οικογένειά μου, μητέρα.
Αν και φαίνεται ότι οι ανιψιοί μου δεν είναι περήφανοι για τη δική τους.
Σταθείτε!
Ντέιμον…
Πηγαίνετε στα διαμερίσματά σας. Όλοι σας. Αμέσως.
Ρεϊνίρα…
Καλύτερα να γυρίσουμε στο Ντράγκονστοουν.
Μα μόλις ήρθατε.
Θα γυρίσω τα παιδιά στο σπίτι.
Θα…
επιστρέψω καβάλα σε δράκο.
Θα το θέλαμε κι εγώ κι ο βασιλιάς.
Φαίνεται πως ήταν φοβερή βραδιά στο κάστρο.
Ναι, λαίδη μου.
Έλα, τώρα. Έλα.
Αυτό είναι.
Μπράβο.
Συγγνώμη.
Μα ήθελες να μάθεις…
αν πιστεύω πως είναι αλήθεια.
Ποιο να είναι αλήθεια, βασιλιά μου;
Δεν θυμάσαι;
Ο Έγκον.
Ο γιος μας;
Το Όνειρό του.
Το Τραγούδι του Πάγου και της Φωτιάς.
Είναι αλήθεια.
Αυτό που είδε στον Βορρά.
Ο πρίγκιπας που υποσχέθηκαν.
Δεν καταλαβαίνω, Βισέρις.
Ο πρίγκιπας…
Ο πρίγκιπας Έγκον;
Για να ενώσει το βασίλειο ενάντια στο κρύο και το σκοτάδι.
Εσύ είσαι.
Εσύ είσαι αυτός.
Εσύ πρέπει να το κάνεις.
Καταλαβαίνω, βασιλιά μου.
Όχι άλλο…
Αγάπη μου.